**Մարզպետի տեղակալ Լևոն Սարգսյանը մասնակցել է «Աշխատանքի և արժանապատիվ կյանքի իրավունք» Հաշմանդամություն ունեցող երիտասարդների կենսապայմանների բարելավում` զբաղվածության հնարավորությունների մեծացմամբ ՀՀ Տավուշի մարզում» ծրագրի ամփոփիչ համաժողովին 23.06.2016թ.**

Հունիսի 23-ին «Դիլիջան» առողջարանային համալիրում տեղի ունեցավ «Աշխատանքի և արժանապատիվ կյանքի իրավունք» Հաշմանդամություն ունեցող երիտասարդների կենսապայմանների բարելավում` զբաղվածության հնարավորությունների մեծացմամբ ՀՀ Տավուշի մարզում» ծրագրի ամփոփիչ համաժողովը, որի ընթացքում ներկայացվեցին ծրագրի արդյունքները, նվաճումները, քաղած դասերը և մարտահրավերները: Համաժողովին ներկա էին ՀՀ Տավուշի մարզպետարանի, ՀՀ կրթության և գիտության նախարարության, ՀՀ աշխատանքի և սոցիալական հարցերի նախարարության, Զբաղվածության պետական և տարածքային գործակալությունների, ուսումնական հաստատությունների, միջազգային կազմակերպությունների ներկայացուցիչներ, ծրագրի շահառուներ: Ողջույնի խոսքով համաժողովը բացեց ՀՀ աշխատանքի և սոցիալական հարցերի նախարարի տեղակալ Ջեմմա Բաղդասարյանը: Համաժողովին մասնակցում էր և ողջույնի խոսք ասաց ՀՀ Տավուշի մարզպետի տեղակալ Լևոն Սարգսյանը: